נאורה אבן-זהב

נאורה אבן-זהב (נולדה ב-11 באוקטובר 1947) היא ספורטאית פאראלימפית בעלת מדליות במקצועות האתלטיקה וחברת נבחרת הנשים בכדורסל כיסאות גלגלים. 

אבן-זהב נולדה בבוקרשט למשפחת הלזינגר. בהיותה בת 4 עלתה לארץ ישראל ממחנות המעצר בקפריסין. 

בגיל 8 חלתה בשיתוק ילדים ובשנת 1961 הצטרפה לפעילות במרכז הספורט לנכים והתאמנה באתלטיקה, סיף, חץ וקשת וכדורסל כיסאות גלגלים. היא לקחה חלק בתחרויות בארץ ובעולם והשתתפה במשחקי סטוק מנדוויל.

באולימפיאדת הנכים תל אביב (1968) זכתה עם נבחרת הנשים בכדורסל במדליית זהב. בתחרויות האתלטיקה זכתה בשתי מדליות כסף במירוץ כיסאות גלגלים ל-60 מטר ובמירוץ שליחים 4X40 וזכתה במדליית ארד בתחרות סללום. בתחרויות החץ וקשת סיימה במקום השביעי.

בשנת 1970 הייתה ממייסדי האגודה הישראלית לקליעה בחץ וקשת.

בשנים מאוחרות יותר הייתה חברה בנבחרת הנשים בכדורסל כיסאות גלגלים והשתתפה באולימפיאדת הנכים ניו יורק וסטוק מנדוויל (1984) בה זכתה הנבחרת במדליית כסף. הופעתה האחרונה במשחקים הפאראלימפיים הייתה עם נבחרת הכדורסל באולימפיאדת הנכים סיאול (1988). בנוסף לקחת חלק ב-6 אליפויות אירופה ובשנת 1996 השתתפה באליפות העולם בבריטניה.

נשואה לספורטאי ספורט נכים ישראל אבן-זהב.

קישורים חיצוניים 

 פירוט השתתפותה בתחרויות המשחקים הפאראלימפיים באתר הרשמי של IPC 
 נאורה אבן-זהב באתר היכל התהילה לכדורסל נשים

אלופות פאראלימפיות ישראליות
מדליסטיות פאראלימפיות ישראליות
ספורטאים פאראלימפיים ישראלים
ספורטאיות פאראלימפיות ישראליות
אתלטים ישראלים באולימפיאדת הנכים תל אביב (1968)
קשתים ישראלים באולימפיאדת הנכים תל אביב (1968)
כדורסלנים ישראלים באולימפיאדת הנכים תל אביב (1968)
כדורסלניות ישראליות במשחקים הפאראלימפיים ניו יורק וסטוק מנדוויל (1984)
כדורסלניות ישראליות במשחקים הפאראלימפיים סיאול (1988)
אתלטיות נכות ישראליות
קשתיות ישראליות
שחקניות כדורסל נכים ישראליות
ישראליות ילידות רומניה
ישראלים ילידי רומניה
ישראליות שנולדו ב-1947
ישראלים שנולדו ב-1947
נפגעי פוליו ישראלים
ספורטאי איל"ן